ZAPISNIK S 23. SJEDNICE UPRAVNOG VIJEĆA ZAVODA ZA JAVNO ZDRAVSTVO ŠIBENSKO-KNINSKE ŽUPANIJE
 
23. sjednica Upravnog vijeća Zavoda za javno zdravstvo Šibensko-kninske županije održana je u četvrtak  27. kolovoza 2026. godine u  15.30.
Na sjednici su prisutni: predsjednik UV gosp. Petar Alfirević, i članovi gosp.Goran Pauk, gosp. Domagoj Vranjić, gđa Zora Jurin, ravnateljica Zavoda za javno zdravstvo Šibensko-kninske županije  gđa. Branka Unić Klarin te Ivana Kapitanović zapisničarka.  
Odsutni su gosp. Marinko Artuković, gosp. Vedran Milković, gđa.Danijela Ognjenović, i gđa. Lidija Bujas, predsjednica  Stručnog vijeća Zavoda za javno zdravstvo Šibensko-kninske županije.

Za sjednicu je bio predložen sljedeći dnevni red 
1. Zapisnik s 18. sjednice UV-a
2. Zapisnik s 19. (elektronske) sjednice UV-a
3. Zapisnik s 20. (elektronske) sjednice UV-a
4. Zapisnik s 21. (elektronske) sjednice UV-a
5. Financijski pokazatelji Zavoda za javno zdravstvo Šibensko-kninske županije za lipanj 2026.god
6. Financijski pokazatelji Zavoda za javno zdravstvo Šibensko-kninske županije za srpanj 2026.god
7. Odluka o potrebi zapošljavanja u Zavodu za javno zdravstvo Šibensko-kninske županije
8. Zamolba za financiranje programa „Mini MBA: Menadžment u zdravstvu“ 
9. Razno.
	

Predsjednik čita dnevni red, a potom je dao predloženi dnevni red  na glasovanje i utvrdio da je dnevni red  jednoglasno prihvaćen.
Ad 1. Zapisnik sa 18. sjednice UV-a
Ad 1. Zapisnik sa 18. sjednice  UV-a je  jednoglasno prihvaćen, prilaže se zapisniku i čini njegov sastavni dio.

Ad 2. Zapisnik sa 19.(elektronske) sjednice UV-a
Ad 2. Zapisnik sa 19. (elektronske) sjednice  UV-a je  jednoglasno prihvaćen, prilaže se zapisniku i čini njegov sastavni dio.

Ad 3. Zapisnik s 20.(elektronske) sjednice UV-a
Ad 3. Zapisnik s 20. (elektronske) sjednice  UV-a je  jednoglasno prihvaćen, prilaže se zapisniku i čini njegov sastavni dio.



Ad 4. Zapisnik s 21.(elektronske) sjednice UV-a
Ad 4. Zapisnik s 21. (elektronske) sjednice  UV-a je  jednoglasno prihvaćen, prilaže se zapisniku i čini njegov sastavni dio.
Ad 5. Financijski pokazatelji Zavoda za javno zdravstvo Šibensko-kninske županije za lipanj 2026.god
Ravnateljica kaže da je najveća razlika pod stavkom 4, a to su prihodi od proračuna.  Isplaćeno je iz decentraliziranih sredstava 18.181€ za računalne programe, troškove održavanja i slično. Prošle godine je taj iznos bio znatno veći zbog financijske situacije u Zavodu i pomoći za isplatu plaća
Predsjednik pita kako se sad dugovi podmiruju, a ravnateljica kaže da je zbog sezone dosta lakše. 
Problem je naplata dugovanja, te pokušava se uspostaviti model za naplatu. Jako se puno radi, ispostavljaju se fakture, a naplata je 30-40%. To je najviše zbog slabog sanitarnog nadzora . 
Rashodi za zaposlene su slični kao i prošle godine.
Ukupni prihodi su nešto veći, a rashodi su nešto manji nego u istom razdoblju prošle godine.

Ad 5. Financijski pokazatelji Zavoda za javno zdravstvo Šibensko-kninske županije za lipanj 2026.god su  jednoglasno prihvaćeni, prilažu se zapisniku i čine njegov sastavni dio.

Ad 6. Financijski pokazatelji Zavoda za javno zdravstvo Šibensko-kninske županije za srpanj  2026.god

Ravnateljica kaže da su prihodi od HZZo-a nešto veći i to oko 8.000€ nego u istom razdoblju 2025.god.
Prihodi od proračuna su manji. 8.968€ se odnosi na decentralizirana sredstva, a 20.000€ se odnosi za isplate plaće odnosno pomoć za isplatu regresa.
Prihodi od ostalih korisnika su veći .
Povećani su rashodi za druge zdravstvene ustanove koje obavljaju usluge za Zavod koje mi ne radimo.
Rashodi za tekuće i investicijsko održavanje su nešto veći i to zbog servisa aparata.
Rashodi za plaće su manji za oko 9.000€.
Višak prihoda za srpanj  je 107.093€.

Ad 6. Financijski pokazatelji Zavoda za javno zdravstvo Šibensko-kninske županije za srpanj 2026.god su  jednoglasno prihvaćeni, prilažu se zapisniku i čine njegov sastavni dio.


Ad 7. Odluka o potrebi zapošljavanja u Zavodu za javno zdravstvo Šibensko-kninske županije
Ravnateljica kaže da je spremačica dala zahtjev za sporazumni raskid Ugovora o radu, te je sad to upražnjeno radno mjesto, kao i radno mjesto u Odjelu kliničke mikrobiologije jer je laborantica otišla u drugu ustanovu, pa je to također upražnjeno radno mjesto.


Ad 7. Odluka o potrebi zapošljavanja u Zavodu za javno zdravstvo Šibensko-kninske županije je  jednoglasno prihvaćena, prilaže se zapisniku i čini njegov sastavni dio.





Ad 8. Zamolba za financiranje programa „Mini MBA: Menadžment u zdravstvu“ 
Ravnateljica kaže da je 9.srpnja 2026.godine izašao Pravilnik o  vrsti i načinu stjecanja kompetencija ravnatelja i zamjenika ravnatelja zdravstvene ustanove iz područja upravljanja u zdravstvu, te ravnatelji i njihovi zamjenici moraju do 9. srpnja 2027.godine imati završen menadžment u zdravstvu ili ne mogu obnašati tu dužnost.
Ravnateljica kaže da ima više tih programa, a da je izabrala ovaj program koji je cjenovno najprihvatljiviji, a pola programa se održava on-line, a pola programa se mora odslušati na predavanjima u Zagrebu. 
Predsjednik pita što je sa zamjenicom, a ravnateljica kaže da se to još mora raspitati,odnosno pitati pravnika  jer zamjenica  ide u mirovinu u ovoj godini.
Predsjednik kaže da se sad treba glasati samo za financiranje programa za ravnatelja, a za zamjenika se prebacuje na slijedeću sjednicu UV-a.

Ad 8. Zamolba za financiranje programa „Mini MBA: Menadžment u zdravstvu“  za ravnatelja je jednoglasno prihvaćena, prilaže se zapisniku i čini njegov sastavni dio.

Za zapisnik                                                                                       Predsjednik UV ZZJZ ŠKŽ	                                                               
Ivana Kapitanović                                                                               Petar Alfirević, dipl.ing.                                                           

